Diari Oficial de la Generalitat Valenciana


Sumari del DOGV 6967, del 18-02-2013 (2013/1634)

ORDE 2/2013, d'11 de febrer, del conseller de Governació i Justícia, per la qual s'aproven el Pla d'Emergència Exterior del Port de Castelló i les empreses Quimgra, Infinita Renovables i Colorobbia, ubicades al municipi de Castelló de la Plana; de l'empresa Ferro Spain, ubicada en el polígon industrial Ramonet-Scalextric del municipi d'Almassora; de l'empresa Torrecid, ubicada en el polígon industrial de la Partida de la Torreta del municipi de l'Alcora, i de l'empresa Fitologística, ubicada en el polígon industrial Mos del Bou del municipi d'Albatera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2013/02/11/2/dof/vci/html**

### Dades del document

Número de DOGV
:   6967

Data del DOGV
:   18-02-2013

Secció del DOGV
:   I. DISPOSICIONS GENERALS

Número del document
:   2013/1634


Data del document
:   11-02-2013

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * Albatera
    * Castelló de la Plana
    * Alcora, l'
    * Almassora
    * protecció civil
    * instal·lació portuària
    * legislació
    * empresa privada

ORDE 2/2013, d'11 de febrer, del conseller de Governació i Justícia, per la qual s'aproven el Pla d'Emergència Exterior del Port de Castelló i les empreses Quimgra, Infinita Renovables i Colorobbia, ubicades al municipi de Castelló de la Plana; de l'empresa Ferro Spain, ubicada en el polígon industrial Ramonet-Scalextric del municipi d'Almassora; de l'empresa Torrecid, ubicada en el polígon industrial de la Partida de la Torreta del municipi de l'Alcora, i de l'empresa Fitologística, ubicada en el polígon industrial Mos del Bou del municipi d'Albatera. [2013/1634]  
D'acord amb l'article 16, apartat 2b, del Reial Decret 1254/1999, de 16 de juliol (BOE 172, 20.07.1999), pel qual s'aproven mesures de control dels riscos inherents als accidents greus en què intervinguen substàncies perilloses, els òrgans competents de les comunitats autònomes hauran d'elaborar i aprovar els plans d'emergència exterior de les empreses afectades.  
L'òrgan competent de la Comunitat Valenciana, en matèria de protecció civil i, per tant, en l'elaboració dels mencionats plans, segons el Decret 19/2012, de 7 de desembre, del president de la Generalitat, és la Conselleria de Governació i Justícia, i l'aprovació correspon, segons l'article 24 de la Llei 13/2010, de 23 de novembre, al conseller de Governació i Justícia.  
Els esmentats plans han sigut elaborats per la Direcció General de Prevenció, Extinció d'Incendis i Emergències, de la Conselleria de Governació i Justícia de la Generalitat, en col·laboració amb els responsables de tots els servicis intervinents d'altres administracions i informats per la Comissió de Protecció Civil de la Comunitat Valenciana en la reunió de 13 de desembre.  
Per tot això, d'acord amb el que establix l'article 28.e de la Llei 5/1983, de 30 de desembre, del Consell, i una vegada formalitzats els tràmits que establix l'article 12 del Decret 96/1998, de 6 de juliol, del Consell, i emés el preceptiu informe de l'Advocacia General de la Generalitat.  
  
ORDENE  
  
Article únic  
S'aproven el Pla d'Emergència Exterior del Port de Castelló i les empreses Quimgra, Infinita Renovables i Colorobbia, ubicades en el municipi de Castelló de la Plana; de l'empresa Ferro Spain, ubicada al polígon industrial Ramonet-Scalextric del municipi d'Almassora; de l'empresa Torrecid, ubicada al polígon industrial de la Partida de la Torreta del municipi de l'Alcora, i de l'empresa Fitologística, ubicada al polígon industrial Mos del Bou del municipi d'Albatera.  
  
  
DISPOSICIÓ FINAL  
  
Única  
El Pla d'Emergència Exterior del Port de Castelló i les empreses Quimgra, Infinita Renovables i Colorobbia, ubicades en el municipi de Castelló de la Plana; de l'empresa Ferro Spain, ubicada en el polígon industrial Ramonet-Scalextric del municipi d'Almassora; de l'empresa Torrecid, ubicada en el polígon industrial de la Partida de La Torreta del municipi de l'Alcora, i de l'empresa Fitologística, ubicada en el polígon industrial Mos del Bou del municipi d'Albatera, entraran en vigor després la Comissió Nacional de Protecció Civil, de conformitat amb el que establix l'article 11 de la Llei 2/1985, de 21 de gener, de Protecció Civil, els homologue.  
  
València, 11 de febrer de 2013  
  
El conseller de Governació i Justícia,  
SERAFÍN CASTELLANO GÓMEZ


Còpia Permalink ELI